 Sheikh Sharif waxaa kale oo uu shirkiisa jaraaid ku sheegey Waxaa kale oo aan kala hadalney waxbarashada maadaama waxbarashadii ay baabadey in waxbarashada sare la siiyo ardeyda Soomaaliyeed, xisada waxbarashada la siiyana aad loo kordhiyo, taasina balan qaad fiican ayey ka dhiibeen, marka loo laabto heshiiskii halkan ka dhacay, wuxuu lahaa muhiimad gaar ah, sababtoo ah in loo gudbo wax qabad waa wax weyn, in labada gudi ay diyaariyaan waa arin muhiim ah, waxaana ka dhalan doonta in xal laga gaaro dhibaatada Soomaaliya, hadaan la fasirin waxa ka socda Soomaaliya oo aan loo fasirin caalamka waa dadaal gaaban, waana meelaha ay wax ka qaldamaan, mudadii uu Is-bahaysiga jirey waxaa awooda la saarayey in la sharxo Is-bahaysiga waxa uu yahay, waxaana lagu guuleystey in joogitaanka Ethobia uu khalad yahay, sidaas darteedna waxaan shacabka Soomaaliyeed ugu baaqayaa inay taageeraan nabada, sida xabada loogu raadiyo inaan diblamaasiyada ugu raadino ayaa loo baahan yahay, maanta caalamka ayaa ogol in lala fariisto is-bahaysiga, taasina waa fursad in laga faaiideyto ayaa mudan aynu u garano in ay tahay, Soomaaliya qayb aduunka ka mid ah, waana aragti gaaban in arinteena aan keligeen xalisan karno, waxaana ku khasbanahay inaan la tacaamulno, ha noqdaan kuwo aan nagu Diin ahayn iyo kuwa nagu Diin ahba, inagoo ilaalineyna Mabaadiideena, jiritaankeena iyo sharafkeena, islamarkaana fiirineyna duruufta markaa aynu ku jirno, inagoo maanka ku hayna duruufta dhaqaale ee dalka ka jirta iyo mida Insaaniga ee dalka jirta,. 